
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 246 

7 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προγράμματος Μεταπτυχιακών Σπουφών του 
Τμήματος Οργανώσεως και Διοικήσεως Επιχειρή¬ 
σεων στη «Διοίκηση Επιχειρήσεων» του Πανεπιστη¬ 
μίου Πειραιώς . 1 

Έγκριση Π.Μ.Σ. του τμήματος Φιλολογίας της Φιλοσο¬ 
φικής Σχολής του Α.Π.Θ. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/71 (1) 

Έγκριση Προγράμματος Μεταπτυχιακών Σπουδών του 
Τμήματος Οργανώσεως και Διοικήσεως Επιχειρήσεων 
στη «Διοίκηση Επιχειρήσεων» του Πανεπιστημίου Πει¬ 
ραιώς. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ120 και ΚΑΕ 2421 με αντίστοιχη αύξηση 
της χορήγησης του Πανεπιστημίου Πειραιώς, αποφασί¬ 
ζουμε: 

Εγκρίνουμε από το ακαδημαϊκό έτος 1994-95 τη λει¬ 
τουργία του Προγράμματος Μεταπτυχιακών Σπουδών του 
Τμήματος Οργανώσεως και Διοικήσεως Επιχειρήσεων στη 
«Διοίκηση Επιχειρήσεων», του Πανεπιστημίου Πειραιώς, 
το οποίο κατάρτισε η Γενική Συνέλευση Ειδικής Σύνθεσης 
του παραπάνω τμήματος στη Συνεδρίασή της αρ. 1/ 


10.11.92 και ενέκρινε η Σύγκλητος Ειδικής Σύνθεσης στη 
Συνεδρίασή της αρ. 923948/23.11.92 και το οποίο έχει 
ως εξής: 

Αρθρο 1 

Γ ενικές Διατάξεις 

Το Τμήμα Οργανώσεως και Διοικήσεως Επιχειρήσεων 
οργανώνει και λειτουργεί από το ακαδημαϊκό έτος 1993- 
1994 Πρόγραμμα Μεταπτυχιακών Σπουδών (Π.Μ.Σ.) στη 
Διοίκηση Επιχειρήσεων που καθορίζεται από τις διατάξεις 
της αποφάσεως αυτής και τις διατάξεις των άρθρων 10 
έως και 12 του Ν. 2083/1992. 

Αρθρο 2 

Αντικείμενο - Σκοπός 

1. Οι του προγράμματος μεταπτυχιακών σπουδών στη 
Διοίκηση των Επιχειρήσεων (ΠΜΣ-ΔΕ) θα είναι: 

(α) Η προαγωγή των γνώσεων στο συγκεκριμένο αντι¬ 
κείμενο του ΠΜΣ. 

(β) Η ανάπτυξη της έρευνας στη Διοίκηση Επιχειρή¬ 
σεων. 

(γ) Η κάλυψη των αναγκών σε μεταπτυχιακό επίπεδο για 
εκπαιδευμένα επαγγελματικά διοικητικά στελέχη επιχει- 
ρήσεως στον ιδιωτικό και δημόσιο τομέα. 

(δ) Η παροχή των απαραίτητων υψηλού επιπέδου γνώ¬ 
σεων για αποδοτικό και αποτελεσματικό έλεγχο των αν¬ 
θρωπίνων και οικονομικών πόρων. 

(ε) Η καλλιέργεια από επαγγελματικά στελέχη επιχειρή¬ 
σεων του ενδιαφέροντος και της κατανόησης του ολοένα 
πιο πολύπλοκου και δυναμικού διεθνούς οικονομικού πε¬ 
ριβάλλοντος. 

(στ) Η προετοιμασία στελεχών ικανών να προωθήσουν 
την ανάπτυξη των ελληνικών επιχειρήσεων τόσο στο εσω¬ 
τερικό όσο και στο εξωτερικό και 

(ζ) Η κατάρτιση στελεχών για τη δημόσια διοίκηση και 
τους από το Κράτος εξαρτώμενους οργανισμούς και υπη¬ 
ρεσίες. 

2. Η καθοδηγητική φιλοσοφία του ΠΜΣ στη Διοίκηση 
Επιχειρήσεων είναι να εξασφαλίσει για τους σπουδαστές 
σταθερά θεμέλια, γνώσεις, μεθόδους και βασικές αρχές 
που θα τους καταστήσουν ικανούς για συνεχή εκμάθηση 
και ανάπτυξη. Βασιζόμενοι σ’ αυτή τη φιλοσοφία, οι διδά¬ 
σκοντες θα χρησιμοποιούν διάφορες μεθόδους που θα 
περιλαμβάνουν εφαρμοσμένη έρευνα, μελέτες περιπτώ- 

σεων, επιχειρηματικά παίγνια και προσομοιώσεις με τη 
βοήθεια ηλεκτρονικών υπολογιστών, κ.λπ. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει: (1) Μεταπτυχιακό Δίπλωμα στη 
Διοίκηση των Επιχειρήσεων με εξειδίκευση στους εξής 
τομείς: 

(α) Λογιστική και Χρηματοοικονομική 
(β) Διοίκηση Παραγωγής και Διαχείριση Τεχνολογίας 
(γ) Διοίκηση Ανθρωπίνων Πόρων 
(2) Μετά την απόκτηση του Μεταπτυχιακού Διπλώματος 
Ειδίκευσης ο σπουδαστής δύναται να συνεχίσει για την 
απόκτηση Διδακτορικού Διπλώματος από το Π.Μ.Σ. στη 
Διοίκηση Επιχειρήσεων. 

Αρθρο 4 

Κατηγορίες Πτυχιούχων που γίνονται δεκτοί 

1. Στο Π.Μ.Σ. γίνονται δεκτοί πτυχιούχοι Τμημάτων ΑΕΙ 
της ημεδαπής ή αναγνωρισμένων ομοταγών ιδρυμάτων 
της αλλοδαπής. Οι Ελληνες πτυχιούχοι θα πρέπει να γνω¬ 
ρίζουν την αγγλική γλώσσα, οι δε αλλοδαποί την ελληνική. 

2. Οι πτυχιούχοι άλλων τμημάτων (πλην τμημάτων Διοι- 
κήσεως Επιχειρήσεων ημεδαπής ή αλλοδαπής) υποχρε- 
ούνται να αποδεικνύουν γνώσεις ορισμένων προπτυχια¬ 
κών μαθημάτων της Διοικήσεως Επιχειρήσεων με εξετά¬ 
σεις στα μαθήματα αυτά, που είναι: 

• Γ ενικά Μαθηματικά 

• Εφαρμογές Η/Υ (Ι_ΟΤΙΙ3 1, 2, 3 - ϋΒΑδΕ IV) 

• Λογιστική 

• Χρηματοοικονομική 

• Μικροοικονομική 
■ Μάρκετινγκ 

• Διοίκηση Παραγωγής 

• Εισαγωγή στη Διοικητική (ΜΑΝΑϋΕΜΕΝΤ) 
Εξυπακούεται ότι όσοι έχουν ολοκληρώσει επιτυχώς κά¬ 
ποια απ’ αυτά τα μαθήματα σε προπτυχιακό ή μεταπτυ¬ 
χιακό επίπεδο δεν υποχρεούνται σε επανεξέταση ούτε δι¬ 
καιούνται να εξετασθούν για βελτίωση βαθμολογίας. Οι 
εξετάσεις γίνονται από το Πανεπιστήμιο Πειραιώς σε 
χρόνο καθορισμένο (Φεβρουάριο και Ιούνιο εκάστου 
έτους). 

3. Κατά τη σύγκριση μεταξύ των υποψηφίων για την ει¬ 
σαγωγή τους στο ΠΜΣ θα λαμβάνεται υπόψη και η βαθμο¬ 
λογία των μαθημάτων της προηγούμενης παραγράφου. 

Αρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακά Δίπλωμα Εξει- 
δίκευσης σε 4 (τέσσερα) διδακτικά εξάμηνα και για το Δι¬ 
δακτορικό Δίπλωμα επί πλέον έξι τουλάχιστον (6) εξά¬ 
μηνα. 

Αρθρο 6 

Πρόγραμμα Μαθημάτων 

Α. Για το Μεταπτυχιακό Δίπλωμα Εξειδίκευσης (ΜΔΕ) 

1. Υποχρεωτικά μαθήματα: 

θα διδάσκονται 8 υποχρεωτικά μαθήματα που θα κατα- 
νέμονται στα 3 πρώτα εξάμηνα και θα αντιστοιχούν (μαζί 
με τις πρακτικές ασκήσεις) σε 80 διδακτικές μονάδες 
(δ.μ.). Τα μαθήματα αυτά θα είναι: 


ΕΞΑΜΗΝΟ Α 

α. Επιχειρηματική Οικονομική (10 δ.μ. ή 30 ώρες διδα¬ 
σκαλίας). 

β. Ποσοτικές Μέθοδοι Λήψεως Διοικητικών Αποφά¬ 
σεων (10 δ.μ. ή 30 ώρες διδασκαλίας). 

γ. Χρηματοοικονομική (10 δ.μ. ή 30 ώρες διδασκα¬ 
λίας). 

ΕΞΑΜΗΝΟ Β 

δ. Διοικητικό Μάρκετινγκ (10 δ.μ. ή 30 ώρες διδασκα¬ 
λίας). 

ε. Οργανωτική Συμπεριφορά (10 δ.μ. ή 30 ώρες διδα¬ 
σκαλίας). 

στ. Διοίκηση Παραγωγής (10 δ.μ. ή 30 ώρες διδασκα¬ 
λίας). 

ΕΞΑΜΗΝΟ Γ 

ζ. Διοικητική Λογιστική (10 δ.μ. ή 30 ώρες διδασκα¬ 
λίας) 

η. Επιχειρηματική Στρατηγική και Πολιτική (10 δ.μ. ή 30 
ώρες διδασκαλίας). 

ΕΞΑΜΗΝΟ Δ 

Κατά το εξάμηνο αυτό θα γίνεται πρακτική εξάσκηση σε 
επιχειρήσεις που θα επιλέγονται από τη διεύθυνση και το 
διδακτικό προσωπικό του Π.Μ.Σ., θα αντιστοιχεί σε 20 δι¬ 
δακτικές μονάδες και θα διαπιστώνεται η πρόοδος από 
τον Επιβλέποντα Καθηγητή σε συνεργασία με τον υπεύ¬ 
θυνο της Επιχειρήσεως στην οποία θα ασκείται ο σπουδα¬ 
στής. 

2. Μαθήματα Επιλογής για ειδίκευση. Πρόκειται για 
τέσσερα μαθήματα που θα αντιστοιχούν σε ένα από τους 
πέντε τομείς ειδικεύσεως που θα παρέχει το Π.Μ.Σ. και τα 
οποία θα επιλέγονται από καταλόγους περισσοτέρων μα¬ 
θημάτων που κάθε χρόνο καταρτίζει η Γ ενική Συνέλευση 
από εισήγηση της Επιτροπής Μεταπτυχιακών Σπουδών. 
Τα μαθήματα αυτά κατανέμονται ως εξής: 

(α) Δύο στο εξάμηνο Α’ 

(β) Ένα στο εξάμηνο Β' και 
(γ) Ένα στο εξάμηνο Γ 

Οι διδακτικές μονάδες που αντιστοιχούν σ’ αυτά είναι 
10 ανά μάθημα ή 30 ώρες διδασκαλίας. 

3. Μάθημα επιλογής μη ειδικεύσεως. 

Πέραν των τεσσάρων μαθημάτων ειδικεύσεως οι σπου¬ 
δαστές υποχρεούνται να παρακολουθούν και ένα των ακο¬ 
λούθων μαθημάτων που θα διδάσκεται το εξάμηνο Γ’ και 
θα αντιστοιχεί σε 10 διδακτικές μονάδες: 

(α) Δίκαιο και Πολιτική Προστασία του Περιβάλλοντος 
(10 δ.μ. ή 30 ώρες διδασκαλίας). 

(β) Προστασία Καταναλωτή (10 δ.μ. ή 30 ώρες διδασκα¬ 
λίας). 

(γ) Ευρωπαϊκοί θεσμοί και Συνθήκες Ανταγωνισμού (10 
δ.μ. ή 30 ώρες διδασκαλίας). 

(δ) Κοινωνική Διοίκηση και Πολιτική (10 δ.μ. ή 30 ώρες 
διδασκαλίας). 

4. Αν κάποιος σπουδαστής δεν επιθυμεί να στραφεί ει¬ 
δικά σε κάποιο τομέα του άρθρου 3, μπορεί να επιλέξει 5 
μαθήματα από το σύνολο των παρεχομένων μαθημάτων 
επιλογής οπότε το πτυχίο του θα χαρακτηρίζεται ως γε¬ 
νικό. Τελικά, για όλους τους σπουδαστές, το σύνολο των 
μαθημάτων θα είναι 13 και οι διδακτικές μονάδες 160 (συ¬ 
μπεριλαμβανομένων και των 30 μονάδων της πρακτικής 
εξασκήσεως του 4ου εξαμήνου). 

Β. Γ ια το Διδακτορικό Δίπλωμα, η υπό του νόμου προ- 
βλεπόμενη τριμελής συμβουλευτική επιτροπή ορίζει σε 

συνεργασία με τον υποψήφιο διδάκτορα το θέμα διατρι¬ 
βής που ο υποψήφιος οφείλει να καλύψει βιβλιογραφικά 
και ερευνητικά και σύμφωνα πάντοτε με τις συμβουλές 
της επιτροπής και του επιβλέποντος. Η εκπόνηση της δι¬ 
δακτορικής διατριβής από κάτοχο Μεταπτυχιακού Διπλώ¬ 
ματος Ειδίκευσης δεν θα απαιτεί την παρακολούθηση μα¬ 
θημάτων. 

Η τελική αξιολόγηση και κρίση της διατριβής του υπο¬ 
ψηφίου διδάκτορα μετά την ολοκλήρωση των υποχρεώ- 
σεών του, σύμφωνα με τον κανονισμό μεταπτυχιακών 
σπουδών γίνεται από εξεταστική επιτροπή όπως ορίζει ο 
Ν. 2083/92. 

Αρθρο 7 

Αριθμός Εισακτέων 

1. Ο αριθμός εισακτέων ορίζεται σε 30. 

Αρθρο 8 

Προσωπικό 

Για τη λειτουργία του Π.Μ.Σ. θα δίδονται 8 υποχρεωτικά 
μαθήματα: 

4x5 μαθήματα ειδικεύσεως (επιλογής) 

4 μαθήματα μη ειδικεύσεως (επιλογής) 

Δηλαδή θα πρέπει να διδάσκονται περί τα 32 μαθήματα. 
Το προσωπικά του Τμήματος Οργανώσεως και Διοική- 
σεως θα καλύπτει αυτά τα μαθήματα. 

Αρθρο 9 

Υλικοτεχνική υποδομή 

1. θα απαιτηθούν 3 μικρές αίθουσες διδασκαλίας, χώ¬ 
ρος εργαστηρίου 30 υπολογιστών ή ώρες απασχολήσεως 
των υπαρχόντων εργαστηρίων, χώρος γραμματείας. 

2. 20 ηλεκτρονικοί υπολογιστές μαζί με προγράμματα 
και σύστημα συνδέσεως ΟΝ-ϋΝΕ με τράπεζες πληροφο¬ 
ριών. 

3. Εξοπλισμός γραφείων γραμματείας. 

4. Εποπτικά μέσα διδασκαλίας. 

5. Καθίσματα κ.λπ. 

6. Χώροι Βιβλιοθήκης. 

Που ήδη υπάρχουν για τις ανάγκες των προπτυχιακών 
σπουδαστών και δύνανται να καλύψουν και τις ανάγκες 
του Π.Μ.Σ. 

Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει για 6 έτη. Μετά τη λήξη αυ¬ 
τής της περιόδου επανεξετάζεται η αναγκαιότητα και σκο¬ 
πιμότητα συνεχίσεως ή μη του Π.Μ.Σ., όπως ορίζει ο νό¬ 
μος. 

Άρθρο 11 

Κόστος υποδομής και λειτουργίας 

1. Το κόστος υποδομής με βάση τις ανάγκες που ανα¬ 
φέρθηκαν στο άρθρο 9, υπολογίζεται, κατά προσέγγιση, 
ως εξής: 

(α) Βιβλιοθήκη (εξοπλισμός, βιβλία, περιοδικά, 
αρχεία, μικροφίλμς κ.λπ.) 

(β) Εξοπλισμός γραφείων γραμματείας και 
γραφείων διοικήσεως (Η/Υ, φωτοαντιγρα¬ 
φικό ΡΑΧ, τηλέφωνα, γραφεία, καθίσματα, 
φοριαμοί κ.λπ.) 

ΣΥΝΟΛΟ ΔΑΠΑΝΩΝ ΥΠΟΔΟΜΗΣ 


20 . 000.000 


5.000.000 

25.000.000 


2. Το ετήσιο κόστος λειτουργίας (για πρώτο έτος λειτουργίας) 
διαμορφώνεται ως εξής: 

(α) Συνδρομές περιόδικών 5.000.000 

(β) Συνδρομές σε Τράπεζες Πληροφοριών 2.000.000 

(γ) Αγορά προγραμμάτων Η/Υ 1.000.000 

(δ) Υλικά γραφείων, καθαρισμών κ.λπ. 500.000 

(ε) Εκτυπώσεις διάφορες 500.000 

(στ) Αγορά βιβλίων 6.000.000 

(ζ) Διαφημιστικά φυλλάδια κ.λπ. 1.500.000 

(η) Πρόσκληση ξένων Καθηγητών για διαλέ¬ 
ξεις (έξοδα διαμονής, ταξιδιού, διαβιώσεως 
κ.λπ.) 3.000.000 

(θ) Συντήρηση 500.000 

(ι) Διάφορα 1.500.000 

ΣΥΝΟΛΟ 21.500.000 

3. α. Η χρηματοδότηση του Π.Μ.Σ. θα γίνεται από τον 

κρατικό προϋπολογισμό (ΥΠΕΠΘ) τόσο για τη δημιουργία 
της απαραίτητης υποδομής όσο και για το ετήσιο κόστος 
λειτουργίας, ήτοι 1.500.000 δρχ. για έξι (6) έτη 9.000.000 
δρχ. 

β. Δημόσιες Επενδύσεις. 


γ. Με απόφαση της ΓΣΕΣ του Τμήματος Οργανώσεως 
και Διοικήσεως δύναται να επιβληθούν δίδακτρα σε μελ¬ 
λοντικούς σπουδαστές. Το ύψος των διδάκτρων θα καθο¬ 
ριστεί με απόφαση της Γ.Σ.Σ.Ε. 


δ. Προϋπολογισμό του τμήματος, 
ε. Ερευνητικά προγράμματα ή άλλους φορείς. 


Άρθρο 12 

Μεταβατικές Διατάξεις 

Μέχρι να δημιουργηθεί ο κανονισμός μεταπτυχιακών 
σπουδών όπως αυτός προβλέπεται από το νόμο 2083/92 
η διαδικασία που θα ακολουθηθεί για τη λειτουργία του 
Προγράμματος Μεταπτυχιακών Σπουδών έχει ως εξής: 

Α. Τρόπος επιλογής των υποψηφίων για το Π.Μ.Σ. 

1. Κατά την επιλογή των υποψηφίων θα συνεκτιμώνται 
τα εξής βασικά κριτήρια: 

(α) Ο γενικός βαθμός του πτυχίου του υποψηφίου. 

(β) Η προϋπάρχουσα ή αποκτηθείσα κατά το άρθρο 4 
βαθμολογία σε προπτυχιακά μαθήματα σχετικά προς το 
Π.Μ.Σ. 

(γ) Η προσωπικότητα, η ερευνητική πείρα καιη επαγγελ¬ 
ματική δραστηριότητα του υποψηφίου. 

2. Για τη συμμετοχή στο Π.Μ.Σ. απαραίτητη κρίνεται η 
ικανοποιητική γνώση της αγγλικής γλώσσας, το επίπεδο 
γνώσεως της οποίας θα διαπιστώνεται: 

(α) Με ΟΜΑΤ (ΘΒΑΩΙ)ΑΤΕ ΜΑΝΑΘΕΜΕΝΤ ΑϋΜΙδ- 
8ΙΟΝ8 ΤΕ3Τ). 

Βλ. και παρ. 5) ή 

(β) Με δίπλωμα ΡΠΟΡΙΟΙΕΝΟΥ ή αντίστοιχο ή 

(γ) Με εξετάσεις ενώπιον επιτροπής του Τμήματος Ορ¬ 
γάνωσης και Διοίκησης Επιχειρήσεων στην οποία θα μετέ¬ 
χει και δάσκαλος αγγλικών του Πανεπιστημίου Πει¬ 
ραιώς. 

3. Ότι αναφέρθηκε στην παρ. 2 του παρόντος άρθρου 
για τη γνώση αγγλικής θα ισχύει και για τους ξένους σπου¬ 
δαστές (ενώ γι’ αυτούς θα ισχύει επίσης και αντίστοιχη 
διαπίστωση γνώσης της ελληνικής γλώσσας που γίνεται 
βάση των διατάξεων που ισχύουν γι’ αυτές τις περιπτώ¬ 
σεις). 

4. Για την επιλογή των υποψηφίων θα λαμβάνονται 
υπόψη επίσης: 

(α) Τρεις συστατικές επιστολές από πρόσωπα με ακα¬ 
δημαϊκή ή ερευνητική ιδιότητα, της Ελλάδας ή του εξωτε¬ 
ρικού. 

(β) Η εμπειρία του υποψηφίου στη Διοίκηση Επιχειρή¬ 
σεων. 

(γ) Η αξιολόγηση του υποψηφίου μετά από συνέντευξη. 

5. Για την παραπέρα διασφάλιση της αντικειμενικότη¬ 
τας στην αξιολόγηση των υποψηφίων, είναι σκόπιμη η 
χρησιμοποίηση και του διεθνούς δείκτη Θ.Μ.Α.Τ. (ΘΒΑΟ- 
ΙΙΑΤΕ ΜΑΝΑΘΕΜΕΝΤ ΑΟΜΙ53ΙΟΝ5 ΤΕ3Τ), (βλ. και παρ. 
2). Λόγω περιορισμένου χρόνου, ειδικώς για την περίοδο 
1993-94, δύναται να μην χρησιμοποιηθεί αυτό το κριτήριο 
αφού, οι υποψήφιοι δε θα έχουν τη δυνατότητα εξέτασής 
τους στο Θ.Μ.Α.Τ. 

6. Η τελική αξιολόγηση με βάση τα παραπάνω κριτήρια 
θα γίνεται ως εξής: 

(α) Ο γενικός βαθμός πτυχίου θα λαμβάνει συντελεστή 
βαρύτητας 20%. 

]β) Ο μέσος όρος βαθμολογίας προπτυχιακών μαθημά¬ 
των σχετικών με το Π.Μ.Σ. που αναφέρονται στο άρθρο 4 
παρ. 2 της παρούσας αποφάσεως, λαμβάνει συντελεστή 
βαρύτητας 30%. 

(γ) Η επίδοση στο Θ.Μ.Α.Τ. λαμβάνει συντελεστή βαρύ¬ 
τητας 40%. 

(δ) Λοιπά κριτήρια (προσωπικότητα υποψηφίου, συστα¬ 
τικές επιστολές, πρακτική εμπειρία) λαμβάνει συντελεστή 
βαρύτητας 10%. 

7. Στο Π.Μ.Σ. θα γίνονται δεκτοί όσοι συγκεντρώσουν 
τη μεγαλύτερη βαθμολογία με βάση τα παραπάνω κριτή¬ 
ρια. 

Β. Τα μαθήματα αρχίζουν την 1 η Οκτωβρίου κάθε έτος 
και λήγουν την 1 η Ιουλίου του επόμενου έτους. Ο χωρι¬ 
σμός σε εξάμηνα γίνεται όπως και στα προπτυχιακά τμή¬ 
ματα ενώ ισχύουν τα ελάχιστα όρια χρόνου διδασκαλίας 
που ορίζει ο νόμος για τα προπτυχιακά τμήματα. 

Γ. Η παρακολούθηση είναι υποχρεωτική. Επιτρέπεται 
ελάχιστος αριθμός απουσιών που καθορίζεται από τη 
ΓΣΕΣ του Τμήματος. Τα μαθήματα γίνονται κατά τις απο¬ 
γευματινές ώρες. 

Δ. Γ ια κάθε μεταπτυχιακό φοιτητή ορίζεται από τη ΓΣΕΣ 
ένα μέλος ΔΕΠ που διδάσκει στο Π.Μ.Σ. ως επιβλέπων. 

Ε. Η βαθμολογία των σπουδαστών για κάθε μάθημα γί¬ 
νεται με βάση την κλίμακα: 

80-100= Αριστα, 70 - 79 = Λίαν καλώς, 
50 - 69 = Καλώς, 30 - 49 = Μέτρια, 0 - 29 = Κακώς. 

Γ ια να τερματίσει ο σπουδαστής επιτυχώς πρέπει να 
έχει κατά μέσο όρο Καλώς (50 ή περισσότερες μονάδες) 
και ικανοποιητική αξιολόγηση στην πρακτική εξάσκηση. 

ΣΤ. Όσοι από τους σπουδαστές βαθμολογούνται σε ένα 
ή περισσότερα μαθήματα με βαθμό Κακώς (0-29) απο¬ 
κλείονται. Ωστόσο, για ιδιαίτερες περιπτώσεις, επιτρέπε¬ 
ται πριν από τη λήξη του εξαμήνου, η υποβολή της αιτή- 
σεως παραίτησης του φοιτητή από την εξέταση σε μάθημα 
του προγράμμτος. Αυτό όμως μπορεί να ισχύσει μέχρι δύο 
μαθήματα, από το σύνολο των μαθημάτων του Π.Μ.Σ. 

Ζ. Μαθήματα μπορούν να διδάσκουν εκτός από μέλη 
ΔΕΠ του οικείου ή άλλου τμήματος του Πανεπιστημίου 
Πειραιώς ή άλλου Α.Ε.Ι. της ημεδαπής ή της αλλοδαπής, 
ομότιμοι Καθηγητής, επισκέπτες Καθηγητές ή ειδικοί επι¬ 
στήμονες. 


Επίσης δύνανται να διδάσκουν ερευνητές αναγνωρι¬ 
σμένου κύρους που κατέχουν διδακτορικό δίπλωμα και 
αξιόλογη επιστημονική ή ερευνητική ή συγγραφική δρα¬ 
στηριότητα. 

Η. Για κάθε άλλο θέμα ισχύουν οι διατάξεις των σχετι¬ 
κών νόμων καθώς και ο κανονισμός μεταπτυχιακών σπου¬ 
δών που θα δημιουργηθεί. 

θ. Η έναρξη λειτουργίας του ανωτέρω Π.Μ.Σ. καθορίζε¬ 
ται με απόφαση της Συγκλήτου της Ειδικής Σύνθεσης 
ύστερα από εισήγηση της Γ εν. Συνέλευσης Ειδικής Σύν¬ 
θεσης του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/78 (2) 

Έγκριση Π.Μ.Σ. του τμήματος Φιλολογίας της Φιλοσοφι¬ 
κής Σχολής του Α.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμό της Ανωτάτης Εκπαίδευσης». 

β) Του άρθρου 29Α του Ν. 1558/1985 όπως αυτό τρο¬ 
ποποιήθηκε με το άρθρο 27 του Ν. 2081/1992 (τ.Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων &120 και ΚΑΕ 2421 με αντίστοιχη αύξηση 
της χορήγησης του Α.Π. Θεσσαλονίκης, αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του τμήματος Φιλολογίας, το οποίο κα- 
τήρτισε η Γ ενική Συνέλευση Ειδικής Σύνθεσης στις συνε¬ 
δριάσεις της αριθμ. 2/20.5.93 και 3/3.6.93 και ενέκρινε η 
Σύγκλητος Ειδικής Σύνθεσης στη συνεδρίασή της στις 
17.6.1993 και το οποίο έχει ως εξής: 

Αρθρο 1 

Γ ενικές διατάξεις 

Στο Τμήμα Φιλολογίας οργανώνεται και λειτουργεί 
Π.Μ.Σ. από το ακαδημαϊκό έτος 1993-94 σύμφωνα με τις 
διατάξεις της απόφασης αυτής και τις διατάξεις των άρ¬ 
θρων 10 έως και 12 του Ν. 2083/92. 

Αρθρο 2 

Αντικείμενο, Σκοπός 

Το Π.Μ.Σ. του Τμήματος Φιλολογίας του Α.Π.Θ. έχει ως 
αντικείμενο την Ελλνική Φιλολογία (Αρχαία, Μεσαιωνική 
και Νέα), τη Λατινική Φιλολογία, τη θεωρία πις Λογοτε¬ 
χνίας, τη Γ ενική και Συγκριτική Γ ραμματολογία, τη θεα¬ 
τρολογία και την Ιστορική και Γ ενική Γλωσσολογία. 

Σκοπός του Π.Μ.Σ. είναι η προαγωγή της γνώσης, η 
ανάπτυξη της έρευνας, η μετεκπαίδευση και η εξειδί- 
κευση στις ανωτέρω γνωστικές περιοχές. Ειδικότερα το 
Π.Μ.Σ. αποσκοπεί στην ενίσχυση και διάδοση των Ελληνι- 

κών σπουδών στην Ελλάδα και στο εξωτερικό, καθώς επί¬ 
σης και στην κάλυψη των αναγκών σε εξειδικευμένου επι¬ 
στήμονες στο δημόσιο και στον ιδιωτικό τομέα εντός και 
εκτός της Ελλάδας. 

Αρθρο 3 

Μεταπτυχιακοί τίτλοι 

Το Π.Μ.Σ. απονέμει: 

(α) Μεταπτυχιακό Δίπλωμα Ειδίκευσης (Μ.Δ.Ε.) στους 
εξής τομείς: 

1. Κλασική Φιλολογία, 

2. Μεσαιωνική Ελληνική Φιλολογία, 

3. Νεοελληνική Φιλολογία (στην οποία περιλαμβάνονται 
η θεωρία της Λογοτεχνίας, η Γενική και Συγκριτική Γραμ- 
ματολογία και η θεατρολογία), 

4. Γλωσσολογία, 

(β) Διδακτορικό Δίπλωμα (Δ.Δ.), το οποίο είναι ενιαίο και 
ανεξάρτητο από την ειδίκευση. 

Αρθρο 4 

Κατηγορίες Πτυχιούχων 

Στο μεταπτυχιακό κύκλο που οδηγεί σε Μ.Δ.Ε. γίνονται 
δεκτοί/ές, πτυχιούχοι Α.Ε.Ι. της ημεδαπής και ειδικότερα 
πτυχιούχοι Τμήματος Φιλολογίας, ή ενιαίου Φιλοσοφικού 
Τμήματος (για την περίοδο 1982-83), ή Φιλοσοφικής Σχο¬ 
λής ειδικότητας Κλασικών Σπουδών, Βυζαντινών και Νεο¬ 
ελληνικών Σπουδών (με τις επιμέρους ειδικότητες Νεοελ¬ 
ληνικών Σπουδών και Μεσαιωνικών Ελληνικών Σπουδών) 
και Γλωσσολογίας (για την περίοδο έως και το 1981), κα¬ 
θώς και πτυχιούχοι αντίστοιχων τμημάτων ομοταγών ανα¬ 
γνωρισμένων ιδρυμάτων της αλλοδαπής. Σε ειδικές εξαι¬ 
ρετικές περιπτώσεις και ύστερα από αιτιολογημένη εισή¬ 
γηση της συντονιστικής επιτροπής, γίνονται δεκτές και 
υποψηφιότητες πτυχιούχων άλλων Τμημάτων. 

Η επιλογή των φοιτητών/τριών γίνεται από τη Γ.Σ.Ε.Σ. 
ύστερα από εισήγηση της συντονιστικής επιτροπής 1 . Για 
την επιλογή συνεκτιμώνται τα εξής κριτήρια (σε παρέν¬ 
θεση το ποσοστό εκτίμησης): 

Οι ενδιαφερόμενοι/ες υποβάλλουν αίτηση στη 
γραμματεία του Τμήματος την περίοδο 1-15 Οκτω¬ 
βρίου. Οι εξετάσεις ξένης γλώσσας και η επιλογή 
ολοκληρώνονται μέσα στην περίοδο 15-30 Οκτω¬ 
βρίου. Τα μαθήματα του μεταπτυχιακού κύκλου αρ¬ 
χίζουν την 1 η Νοεμβρίου. 

Στο μεταπτυχιακό κύκλο που οδηγεί σε Δ.Δ. γίνο¬ 
νται δεκτοί/ές, κάτοχοι του Μ.Δ.Ε. του Π.Μ.Σ. του 
Τμήματος το οποίο αποτελεί απαραίτητη προϋπό¬ 
θεση για την εκπόνηση διδακτορικής διατριβής. Σε 
περίπτωση κενών θέσεων η επιλογή των υποψη¬ 
φίων για Δ.Δ. κατόχων μεταπτυχιακού διπλώματος 
άλλων Α.Ε.Ι. ή παλαιοτέρων ετών γίνεται από τη 
Γ.Σ.Ε.Σ. ύστερα από εισήγηση της συντονιστικής 
επιτροπής. Για την επιλογή συνεκτιμώνται τα εξής 
κριτήρια (σε παρένθεση το ποσοστό εκτίμησης): 

(α) Γενικός βαθμός τόυ μεταπτυχιακού διπλώμα¬ 
τος (50%). 

(β) Τυχόν ερευνητική και / ή συγγραφική δραστη¬ 
ριότητα (5%). 


1 Η Συντονιστική επιτροπή είναι εξαμελής και αποτελείται από 
μέλη Δ.Ε.Π. (δύο από κάθε Τομέα) που ορίζει η Γ.Σ.Ε.Σ. του 
Τμήματος. 


(γ) Προφορική συνέντευξη (25%). 

(δ) Γνώση ξένης γλώσσας (αγγλικής, γαλλικής, 
γερμανικής, ιταλικής) (20%), η γνώση πιστοποιείται 
με γραπτή εξέταση (μετάφραση ξενόγλωσσου επι¬ 
στημονικού κειμένου) που διενεργεί επιτροπή ορι¬ 
ζόμενη από τη συντονιστική επιτροπή και όχι με 
απλή κατάθεση τίτλου σπουδών. 

Σε ειδικές και εξαιρετικές περιπτώσεις και ύστερα 
από αιτιολογημένη εισήγηση της συντονιστικής επι¬ 
τροπής, η Γ.Σ.Ε.Σ. μπορεί να επιτρέψει την υποψη¬ 
φιότητα για εγγραφή, στο διδακτορικό κύκλο και σε 
μη κατόχους μεταπτυχιακού διπλώματος, εφόσον 
υπάρχουν κενές θέσεις. Προϋπόθεση για μια τέτοια 
άδεια είναι ·ή ύπαρξη προηγούμενης επαρκούς και 
συναφούς ερευνητικής και / ή συγγραφικής δραστη¬ 
ριότητας του / της υποψηφίου/ας. 

Οι ενδιαφερόμενοι/ες υποβάλλουν αίτηση στη 
Γραμματεία του Τμήματος κατά τις περιόδους 1-15 
Μαρτίου και 1-15 Οκτωβρίου, στην οποία αναφέ¬ 
ρουν το γνωστικό αντικείμενο της διατριβής και προ¬ 
τείνουν το επιβλέπον μέλος Δ.Ε.Π. Ο ορισμός της 
συμβουλευτικής επιτροπής και η τελική διαδικασία 
της κρίσης γίνονται σύμφωνα με το Ν. 2083/92, αρ. 
12 παρ. 5. Η απονομή των Μ.Δ.Ε. και Δ.Δ. γίνεται 
σύμφωνα με τα οριζόμενα στον εσωτερικό κανονι¬ 
σμό του Α.Π.Θ. 

Άρθρο 5 
Χρονική διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για μεν το Μ.Δ.Ε. σε τέσ¬ 
σερα (4) διδακτικά εξάμηνα και για το Δ.Δ. σε επι¬ 
πλέον έξι (6). Με απόφαση της Γ.Σ.Ε.Σ. είναι δυνατή 
η αναστολή της φοίτησης ύστερα από αίτηση του 
φοιτητή. 

Κατά τη διάρκεια της αναστολής αίρεται η φοιτη¬ 
τική ιδιότητα και αναστέλλονται όλα τα σχετικά δι¬ 
καιώματα. Η μέγιστη διάρκεια αναστολής είναι δύο 
(2) εξάμηνα. Ο χρόνος αναστολής δεν υπολογίζεται 
στη διάρκεια των σπουδών. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου εί¬ 
δους εκπαιδευτικές και ερευνητικές δραστηριότη¬ 
τες για την απονομή των κατά το άρθρο 3 τίτλων ορί¬ 
ζονται ως εξής: 

(Α) Για την απόκτηση του Μ.Δ.Ε. ο φοιτητής πρέ¬ 
πει να παρακολουθήσει και να εξεταστεί με επιτυχία 
σε έξι (6) εξαμηνιαία μεταπτυχιακά μαθήματα (σύ¬ 
νολο 12 διδακτικές μονάδες (δ.μ.)) με διαφορετικό 
περιεχόμενο, δηλαδή δύο (2) σε κάθε εξάμηνο και 
να συγγράψει μία διπλωματική εργασία κατά το τε¬ 
λευταίο εξάμηνο σπουδών του, αφού συμπληρώσει 
τον απαιτούμενο αριθμό δ.μ. Η βαθμολόγηση της δι¬ 
πλωματικής εργασίας γίνεται από τριμελή επιτροπή, 
αποτελούμενη από το επιβλέπον μέλος Δ.Ε.Π. και 
δύο άλλα μέλη Δ.Ε.Π. του ίδιου ή συγγενούς γνωστι¬ 
κού αντικειμένου με το αντικείμενο της διπλωματι¬ 
κής εργασίας. Η ως άνω Επιτροπή ορίζεται από τη 

Συντονιστική Επιτροπή. Ο βαθμός του Μ.Δ.Ε. εξά¬ 
γεται από το μέσο όρο του βαθμού των μαθημάτων. 
Η κλίμακα βαθμολογίας ορίζεται από 0-10. Προβι- 
βάσιμος βαθμός είναι το έξι και οι μεγαλύτεροι του. 

Οι Τομείς του Τμήματος προσφέρουν υποχρεω¬ 
τικά κάθε εξάμηνο τουλάχιστον δύο (2) μεταπτυ¬ 
χιακά μαθήματα για κάθε ειδίκευση. Οι φοιτητές 
μπορούν, με τη σύμφωνη γνώμη του επιβλέποντος 
μέλους Δ.Ε.Π. και την άδεια της συντονιστικής επι¬ 
τροπής, να παρακολουθήσουν έως δύο (2) μεταπτυ¬ 
χιακά μαθήματα ειδίκευσης διαφορετικής από εκεί¬ 
νην στην οποία ανήκουν (η ειδίκευση αυτή μπορεί να 
είναι του Τμήματος Φιλολογίας ή οποιουδήποτε άλ¬ 
λου Τμήματος του Α.Π.Θ. ή ομοταγούς αναγνωρι¬ 
σμένου ιδρύματος της αλλοδαπής στα πλαίσια των 
εκπαιδευτικών προγραμμάτων κινητικότητας σπου¬ 
δαστών της Ε.Ο.Κ.), ή έως δύο (2) μεταπτυχιακά μα¬ 
θήματα της ίδιας ειδίκευσης σε ομοταγές αναγνωρι¬ 
σμένο ίδρυμα της αλλοδαπής στα πλαίσια των εκ- 
παιδεύτικών προγραμμάτων κινητικότητςα σπουδα¬ 
στών της Ε.Ο.Κ. Για την αναγνώριση σπουδών σε 
ομοταγή αναγνωρισμένα ιδρύματα της αλλοδαπής 
ισχύει ό,τι και στο προπτυχιακό πρόγραμμα σπου¬ 
δών. 

Κάθε μεταπτυχιακό μάθημα περιλαμβάνει δύο (2) 
εβδομαδιαίες ώρες διδασκαλίας, οι οποίες δεν είναι 
υποχρεωτικά συνεχόμενες και οι οποίες αντιστοι¬ 
χούν σε 2 δ.μ. Η παρακολούθηση των μαθημάτων 
από τους φοιτητές είναι υποχρεωτική. Η βαθμολο¬ 
γία σε κάθε μάθημα καθορίζεται από το/τη διδάσκο- 
ντα/ουσα, ο/η οποίος/α οργανώνει γραπτές ή προ¬ 
φορικές εξετάσεις, ή στηρίζεται σε γραπτές και/ή 
προφορικές εργασίες. Η εξεταστική περίοδος διαρ- 
κεί μία εβδομάδα και συμπίπτει με την τελευταία 
εβδομάδα του μεταπτυχιακού εξαμήνου (τέλος Φε¬ 
βρουάριου και τέλος Ιουνίου). Δεν υπάρχει επαναλη¬ 
πτική εξέταση. 

Αν κάποιος φοιτητής αποτύχει σε οποιοδήποτε 
μεταπτυχιακό μάθημα, υποχρεώνεται να παρακο¬ 
λουθήσει το ίδιο ή άλλο στην περίπτωση αυτή και με 
τη σύμφωνη γνώμη του επιβλέποντος μέλους 
Δ.Ε.Π., η συντονιστική επιτροπή του Π.Μ.Σ. μπορεί 
να επιτρέψει στοι φοιτητή που απέτυχε σε κάποιο 
μάθημα να παρακολουθήσει τρία (3) μεταπτυχιακά 
μαθήματα κατά το επόμενο εξάμηνο. 

Μετά την πάροδο οκτώ (8) εξαμήνων από την ημε¬ 
ρομηνία εγγραφής του, φοιτητής ο οποίος δεν έχει 
αποκτήσει Μ.Δ.Ε. διαγράφεται από το Π.Μ.Σ. 

(Β) Κατά τη διάρκεια της φοίτησής του στο διδα¬ 
κτορικό κύκλο ο φοιτητής δεν παρακολουθεί μαθή¬ 
ματα είναι υποχρεωτική, όμως, η διαρκής επαφή του 
με την τριμελή συμβουλευτική επιτροπή του και 
ιδιαίτερα με το επιβλέπον μέλος Δ.Ε.Π. 

Μετά την πάροδο δώδεκα (12) εξαμήνων από την 
ημερομηνία εγγραφής του, φοιτητής ο οποίος δεν 
έχει καταθέσει τη διατριβή του διαγράφεται από το 
Π.Μ.Σ. 

Μεταπτυχιακοί φοιτητές προσλαμβάνονται από 
το Τμήμα Φιλολογίας, με ωριαία αντιμισθία για να 
επικουρούν τα μέλη Δ.Ε.Π. στην άσκηση των φοιτη¬ 
τών, τη διεξαγωγή φροντιστηρίων, εργαστηριακών 
ασκήσεων, εποπτεία εξετάσεων και τη διόρθωση 


των ασκήσεων. Η σχετική δαπάνη βαρύνει τον προϋ¬ 
πολογισμό του Α.Π.Θ. (βλ. άρ. 28 παρ. 7 του Ν. 
2083/92). 

Οι φοιτητές/ριες του Π.Μ.Σ. δεν καταβάλλουν δί¬ 
δακτρα. 

Πρόγραμμα μεταπτυχιακών μαθημάτων: Ώρες Διδακτ. 

μονάδες 


Ειδίκευση Κλασικής Φιλολογίας 
ΑΕΦ 500: Βοηθητικές επιστήμες 2 2 

ΑΕΦ 501: Μεταφραστική θεωρία και πράξη 2 2 

ΑΕΦ 501: Έπος 2 2 

ΑΕΦ 511: Λυρική ποίηση 2 2 

ΑΕΦ 512: Δράμα 2 2 

ΑΕΦ 513: Λοιπά ποιητικά είδη 2 2 

ΑΕΦ 520: Ιστοριογραφία 2 2 

ΑΕΦ 521: Ρητορική 2 2 

ΑΕΦ 522: Φιλοσοφία 2 2 

ΑΕΦ 523: Λοιπά πεζογραφικά είδη 2 2 

ΑΕΦ 530: 0 κόσμος των ιδεών 2 2 

ΑΕΦ 531: Γλώσσα και ύφος 2 2 

ΑΕΦ 532: Εξειδικευμένα θέματα 2 2 

ΛΦΙ550: Βοηθητικές επιστήμες 2 2 

ΛΦΙ551: Μεταφραστική θεωρία και πράξη 2 2 

ΛΦΙ 560: Έπος 2 2 

ΛΦΙ 561: Λυρική ποίηση 2 2 

ΛΦΙ 562: Δράμα 2 2 

ΛΦΙ 563: Λοιπά ποιητικά είδη 2 2 

ΛΦΙ 570: Ιστοριογραφία 2 2 

ΛΦΙ 571: Ρητορική 2 2 

ΛΦΙ 572: Φιλοσοφία 2 2 

ΛΦΙ 573: Λοιπά πεζογραφικά είδη 2 2 

ΛΦΙ 580: Ο κόσμος των ιδεών 2 2 

ΛΦΙ 581: Γλώσσα και ύφος 2 2 

ΛΦΙ 582: Εξειδικευμένα θέματα 2 2 

ΕΛΦ 590: Ελληνική και λατινική ποίηση 2 2 

ΕΛΦ 591: Ελληνική και λατινική πεζογρα¬ 
φία 2 2 

ΕΛΦ 592: Ελληνική και λατινική γραμματεία 2 2 

ΕΛΦ 593: Ελληνική και λατινική γραμματεία 
στο Μεσαίωνα και την Αναγέννηση 2 2 

ΕΛΦ 594: Η ελληνορωμαϊκή αρχαιότητα 
σήμερα 2 2 

Ειδίκευση Μεσαιωνικής Ελληνικής Φιλολο¬ 
γίας: 

ΜΕΦ 600: Πνευματική παραγωγή σε διά¬ 
φορα κέντρα του Βυζαντίου 2 2 

ΜΕΦ 601: Συγγραφέας - εποχή - κείμενα 
Ερμηνευτικά υπομνήματα 2 2 

ΜΕΦ 602: Μεθοδολογία κριτικών εκδό¬ 
σεων 2 2 

ΜΕΦ 603: Παράδοση και ανανέωση στη 
Μεσαιωνική ελληνική γραμματεία 2 2 

ΜΕΦ 604: Γλωσσικά επίπεδα στα μεσαιω¬ 
νικά ελληνικά κείμενα 2 2 

ΜΕΦ 605: Μεσαιωνικός ελληνικός στοχα¬ 
σμός, θετικές επιστήμες 2 2 

Ειδίκευση Νεοελληνικής Φιλολογίας: 

ΝΕΦ 700: Ειδικά θέματα πεζογραφίας 2 2 

ΝΕΦ 701: Ειδικά θέματα ποίησης 2 2 

ΝΕΦ 702: Προβλήματα λογοτεχνικών ειδών 

και ρευμάτων 2 2 

ΝΕΦ 703: Κριτική των κειμένων και τεχνική 

των εκδόσεων 2 2 

ΝΕΦ 704: Ζητήματα ιστοριογραφίας της 

λογοτεχνίας 2 2 

ΝΕΦ 705: Περιφερειακές λογοτεχνίες 

Ειδίκευση Γλωσσολογίας: 

ΓΛΩ 811: Ζητήματα θεωρίας γλώσσας 2 2 

ΓΛΩ 812: Ζητήματα Ιστορικής Γλωσσολο¬ 
γίας 2 2 

ΓΛΩ 821: Ζητήματα θεωρίας γλώσσας 2 2 

ΓΛΩ 822: Ινδοευρωπαϊκές γλώσσες και Ελ¬ 
ληνική 2 2 

ΓΛΩ 823: Ζητήματα Μορφολογίας και Φω¬ 
νολογίας 2 2 

ΓΛΩ 831: Ζητήματα θεωρίας γλώσσας 2 2 

ΓΛΩ 832: Ζητήματα Πραγματολογίας και 
Κοινωνιογλωσσολογίας 2 2 


Το αναλυτικό πρόγραμμα μαθημάτων ανακοινώνεται 
στην αρχή του ακαδημαϊκού έτους και εγκρίνεται από τη 
Σύγκλητο. 

Αρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο κατ’ έτος συνολικά σε 28 και κατά ειδίκευση σε 7. 

Αρθρο 8 
Προσωπικό 

Μεταπτυχιακό έργο έχει ανατεθεί σε τριάντα εννέα (39) 
μέλη Δ.Ε.Π. του Τμήματος. 

Άρθρο 9 

Υλικοτεχνική Υποδομή 

Για την έναρξη λειτουργίας του Π.Μ.Σ. θα χρησιμοποιη¬ 
θεί κατ' αρχήν η υπάρχουσα υλικοτεχνική υποδομή. 


Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για έξι έτη. 

Άρθρο 11 

Κόστος Λειτουργίας 

Για τις λειτουργικές ανάγκες του Π.Μ.Σ.: 

Συνολικό κόστος κατ' έτος: 1.500.000 δρχ. 

Συνολικό κόστος του Π.Μ.Σ. για 6 έτη: 9.000.000 δρχ. 

Πηγή χρηματοδότησης: το ΥΠ.Ε.Π.Θ. 

Άρθρο 12 

Μεταβατικές Διατάξεις 

1. Μεταπτυχιακοί φοιτητές οι οποίοι ενεγράφησαν μέ¬ 
χρι και το ακαδημαϊκό έτος 1992-93, συνεχίζουν τις μετα¬ 
πτυχιακές τους σπουδές σύμφωνα με την Υ.Α. 
103187/63 και οφείλουν να ολοκληρώσουν τη διαδικσία 
εκπόνησης της μεταπτυχιακής εργασίας εντός τεσσάρων 
(4) ετών από την ισχύ της απόφασης αυτής. Σε αντίθετη 
περίπτωση χάνουν την ιδιότητα του μεταπτυχιακού φοι¬ 
τητή. 

2. Για τους υποψήφιους διδάκτορες που άρχισαν την 
εκπόνηση διδακτορικής διατριβής πριν από την ισχύ της 
απόφασης αυτής, εφαρμόζεται η διάταξη του αρ. 14 παρ. 
1 του Ν. 2083/92. Οι υποψήφιοι αυτοί οφείλουν να ολο¬ 
κληρώσουν τη διαδικασία εκπόνησης της διδακτορικής 
διατριβής εντός έξι (6) ετών από την ισχύ της απόφασης 
αυτής. Σε αντίθετη περίπτωση χάνουν την ιδιότητα του 
υποψήφιου διδάκτορα. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1994 

Ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 

ΧΡΗΣΙΜΕΣ ΠΛ ΗΡ ΟΦΟΡ ΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

✓ _ 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.8< Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















